प्राचार्य पर आरोप, प्रताड़ना से तंग शिक्षक ने की आत्महत्या
लकड़ी की पेटी में 1200 किमी दूर ले गए शव
शांतिप्रकाश के शव का परिजन के पहुंचने के बाद तीसरे दिन रविवार को जिला अस्पताल में पोस्टमार्टम किया गया। दोपहर करीब 1.30 बजे परिजन लकड़ी की पेटी में उसका शव 1200 किमी दूर लखनऊ के लिए लेकर रवाना हुए। अपने शिक्षक का शव ले जाते देख विद्यार्थी रो पड़े। शांतिप्रकाश के परिवार में भाइयों के अलावा मां सावित्रीदेवी और बहन पूजा है।
अारोप गलत, जांच जारी है
शांतिप्रकाश के परिजन द्वारा लगाए आरोप निराधार हैं। मामले की जांच जारी है। सच सामने आ जाएगा। -सुरेंद्र पाटी, प्राचार्य नवोदय विद्यालय लोनी
लोनी नवोदय विद्यालय के शिक्षक शांतिप्रकाश के परिजन ने लगाया आरोप
भास्कर संवाददाता | बुरहानपुर
लोनी नवोदय स्कूल के शिक्षक शांतिप्रकाश शुक्ला की माैत के मामले में नया मोड़ आया है। शनिवार देर रात लखनऊ से बुरहानपुर पहंुचे शांतिप्रकाश के भाई और भानजे ने स्कूल प्राचार्य सुरेंद्र पाटी पर शांतिप्रकाश को प्रताड़ित करने का आरोप लगाया है।
उन्होंने कहा इसी से परेशान होकर उसने फांसी लगाकर आत्महत्या की है। उन्होंने मामले की सीबीआई और विभागीय जांच कराने के साथ प्राचार्य के खिलाफ एफआईआर दर्ज करने और उन्हें गिरफ्तार करने की मांग की है। लखनऊ से शनिवार देर रात शांतिप्रकाश के भाई आनंदप्रकाश, आदर्श, मयंक, शरदेंद्र और उनका भानजा बुरहानपुर पहुंचे। उन्होंने बताया शांतिप्रकाश जब भी हमें फोन लगाता कहता जैसे भी हो मेरा यहां से ट्रांसफर करा दो। प्राचार्य मुझे प्रताड़ित करते हैं। मुझसे अतिरिक्त काम लिया जाता है। कई बार सीनियर्स का काम भी मुझे दे दिया जाता है। आनंदप्रकाश ने बताया इस कारण शांतिप्रकाश कई महीनों से परेशान था। वह लोनी स्कूल में नहीं रहना चाहता था। यही वजह है कि उसने परेशान होकर ही उसने आत्महत्या की है। प्राचार्य के खिलाफ जांच के साथ एफआईआर दर्ज कर गिरफ्तार किया जाना चाहिए।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva